《移家长安西街五年前是予旧居》
明代·黄衷

长安门外石桥西，穷客奚囊带雨携。生事偶同鸠借垒，尘踪巧似燕归栖。

闲庭依约槐风细，浅岸伤心柳浪低。僮仆何知犹感叹，经过不是旧轮蹄。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。